stanford-oval/wikipedia huggingface dataset:
רב אחאי
זהותו > חכמים בעלי שם דומה > רב אחאי בריה דרבה בר אבוה

רב אחאי בריה דרבה בר אבוה, (או: רב אחא בריה דאבוה, רב אחא רבה), מוזכר אף הוא באיגרת רב שרירא גאון. לפי הנאמר באיגרת, נפטר רב אחאי זה ביום הכיפורים ד'רע"א (510).
בספר "תקופת הסבוראים וספרותה", לר' יעקב אפרתי, זיהה אותו עם רב אחאי; וכן כתב שם: "וייתכן אפוא שהוא רב אחאי שהאיר עיני הגולה".
זהותו > חכמים בעלי שם דומה > רב אחא (חברו של רבינא)

בתלמוד מוזכרות כמה וכמה מחלוקות בין רבינא האחרון לבין רב אחא, והתלמוד אף מביא כלל, שבכל מקום שבו נחלקו רבינא עם רב אחא, רבינא הוא המקל ורב אחא מחמיר; וההלכה - מוסיף התלמוד - נפסקה כדעת רבינא, להקל. לכלל זה מציין התלמוד שלושה יוצאים מן הכלל - שמסומנים במילים הארמיות "אומצא, ביעי ומזרקי" - בשלוש הלכות אלו רבינא הוא זה שהחמיר ורב אחא היקל, וההלכה בהן נפסקה כדעתו של רב אחא, לקולא.
זיהוי של רב אחא עם רב אחאי הוצע גם כן, כבר על ידי רבי יהודה ברבי קלונימוס משפירא, מבעלי התוספות, בספר "יחוסי תנאים ואמוראים". בדבריו, שצוטטו גם על ידי פרופ' חנוך אלבק, נאמר שרב אחאי החולק עם רב שמואל בריה דרב אבהו בעניין "עיזא כרכוז" הוא רב אחא חברו של רבינא. אם לא נאמר שבעל "יחוסי תנאים ואמוראים" מתייחס לנוסחה אחרת בתלמוד ("רב אחא" במקום "רב אחאי"), הרי שמזוהה רב אחא חברו של רבינא עם רב אחאי.
זהותו > חכמים בעלי שם דומה > רב אחא בר רב

רב אחא בר רב נזכר כתלמיד לפני רבינא הראשון, ומוזכר גם במחלוקת עם רבינא האחרון, שבעניינה באו לשאול את מר בר רב אשי.
נכדו, רב משרשיא, נמנה אף הוא על החכמים ומוזכר בתלמוד שבא להסביר את דברי סבו.
לפי הרב פרופ' אליהו רחמים זייני, בספרו "רבנן סבוראי וכללי ההלכה", הוא "רב אחא" שמוזכר בשם הסתמי כבר הפלוגתא של רבינא האחרון; ומאחר שרב אחא זוהה לעיל עם רב אחאי, הוא רב אחא בר רב.
בלבול שנוסף לפרשה זו היא קיומו של אמורא נוסף, תלמידו של רב אשי, בשם רב אחא בריה דרבא. היה מי שזיהה אותו עם רב אחא חברו של רבינא, והיה גם מי שניסה לזהותו עם רב אחא בריה דרב. השמות הדומים יצרו בלבול לא קטן בזיהוי, תרמה לכך גם העובדה ששני חכמים היו בשם רבינא והניסיון לקבוע את תקופתו של חכם מסוים לפי רבותיו וחבריו נעשה קשה יותר.
רפואה פנימית

רפואה פנימית (באנגלית: Internal Medicine) היא ענף ברפואה. הרפואה הפנימית היא אחד ממקצועות הרפואה הוותיקים ביותר ובעיני רבים היא מהווה בסיס לכל המקצועות הרפואיים הקליניים (ליד מיטת החולה) שאינם כירורגיים (לא מצריכים ניתוח).
הרפואה הפנימית עוסקת במניעה, באבחון ובטיפול תרופתי של מחלות שלא דורשות התערבות ניתוחית.
היסטוריה

מבחינה היסטורית, רופאים פנימאים עבדו במרפאות קהילתיות ובבתי חולים בו זמנית ולעיתים קרובות באותו היום. לאור סיבות שונות (חוסר זמן, תחומי התמקצעות שונים הנדרשים ברפואה קהילתית לעומת רפואת בית חולים, ועוד), מקצוע הרפואה הפנימית עבר בפועל, במשך השנים, להיות מקצוע התמחות המבוצע בבתי חולים בלבד, וכך נולדה למעשה ההתמחות ברפואת המשפחה (כענף נוסף במקצועות הרפואה). עם זאת, לאחר קבלת תואר המומחה, רופאים פנימאים רבים בוחרים, מסיבות מגוונות, לעבור לעבוד בקהילה בלבד כרופאי משפחה, לעיתים בשילוב המשך עבודה בבית החולים.
תחומי רפואה פנימית

התחומים בהם עוסקת הרפואה הפנימית:
אימונולוגיה קלינית ואלרגולוגיה
אונקולוגיה
אנדוקרינולוגיה
גסטרואנטרולוגיה
גריאטריה
המטולוגיה
חדר מיון
טיפול נמרץ כללי
מחלות ריאה
נוירולוגיה
נפרולוגיה
מחלות עור ומין
פסיכיאטריה
קרדיולוגיה
ראומטולוגיה
רדיולוגיה אבחנתית
רפואה פיזיקלית ושיקום
מחלות זיהומיות
התמחות ברפואה פנימית בישראל

ההתמחות ברפואה פנימית בישראל נמשכת 4 שנים:
3 שנים במחלקה פנימית
חצי שנה באחד, או 3 חודשים בשני תת-מקצועות נוספים
חצי שנה במדעי יסוד
בתום ההכשרה הזו על הרופא לעבור בהצלחה שתי בחינות המכונות שלב א' ושלב ב'.
בחלק ממקצועות הרפואה השונים נדרשת התמחות ראשונית ברפואה פנימית כתנאי לקבלה. בין המקצועות ניתן למנות את מקצוע האימונולוגיה, קרדיולוגיה, אנדוקרינולוגיה, גסטרואנטרולוגיה, המטולוגיה, נפרולוגיה, ומחלות זיהומיות. כחלק מההסכם שהושג בעקבות שביתת הרופאים במהלך 2011 הוצע לרופאים שמעוניינים להתמחות ברפואה פנימית מענק התמחות על סך 300 אלף ש"ח (ברוטו), ע"ר העובדה שרופאים שסיימו את הסטאז' החלו תרים פחות אחר מקצועות הרפואה הפנימית ויותר אחר מקצועות 'זוהרים' יותר כגון מקצועות הכירורגיה, התמחות ברפואת ילדים ועוד. תרמו לכך בעיקר העובדה שלאחר סיום ההתמחות - רופאים פנימאים מומחים (שאינם הולכים לתת-התמחות לאחר שסיימו את ההתמחות ברופאה פנימית) מרוויחים לרוב פחות כסף מרופאים מומחים במקצועות אחרים. המענק האמור בא כביכול לנסות ולאזן את המצב מול ההתמחויות האחרות, אך למעשה מדובר בתוספת דלה מאוד, שכן את הסכום האמור (300 אלף שקלים) מרוויחים אפילו מתמחים במקצועות הכירורגיה תוך פרק זמן קצר יחסית בחייהם המקצועיים. עד כה לא הוצעה תוספת שכר נוספת למתמחים במקצוע הרפואה הפנימית - יתרה מכך, גם מתן המענק האמור הופסק לאחר כ-7 שנים.
שגיאת קירוב

שגיאת קירוב בנתונים מוגדרת כמידת חוסר ההתאמה שבין הערך המדויק לבין הקירוב שלו. שגיאת קירוב נובעת ממדידה לא מספיק מדויקת של הנתונים (בגלל מכשירי המדידה) או בשל שימוש מודע בקירובים במקום בערכים מדויקים (למשל 3.14 במקום  \pi ). במתמטיקה, באנליזה נומרית, היציבות הנומרית מציינת את מידת דיוקו של האלגוריתם הנומרי ובהתאם את שגיאת הקירוב המוערכת שלו. בקירוב ערכים מספריים נקראת שגיאת הקירוב על פי רוב שגיאת עיגול.
שגיאת קירוב יכולה להימדד באופן מוחלט, כלומר בסדר הגודל של ההפרש בין הערך המדויק לערכו של הקירוב, או באופן יחסי ואז השגיאה תימדד באחוזים או בקטע היחידה. למשל אם הערך המדויק הוא 100 והקירוב הוא 99, אז השגיאה המוחלטת תהיה 1, והשגיאה היחסית תהיה 1/100=0.01=1%. השגיאה היחסית משמשת לעיתים קרובות להשוואה בין קירובים מספריים של ערכים שונים משמעותית. שגיאה מוחלטת של 1 למשל היא הרבה יותר משמעותית כאשר הערך המדויק הוא 100 מאשר שגיאה מוחלטת של 1 כאשר הערך המדויק הוא 1,000,000 ושימוש בשגיאה יחסית יכול להציג זאת נאמנה (0.01 לעומת 0.000001).
הגדרות

בהינתן ערך מספרי מדויק v וקירוב לאותו הערך vapprox, השגיאה המוחלטת היא:
כאשר השגיאה נמדדת בערך מוחלט שכן אין משמעות לסימן השגיאה.
אם  v\neq 0, אז השגיאה היחסית מוגדרת כ:
והשגיאה היחסית באחוזים היא:
את ההגדרות הללו ניתן להרחיב לוקטורים n-ממדיים על ידי החלפת הערך המוחלט בנורמה ל-n ממד.
רוברט ריטר פון גריים

| --- | --- |

רוברט ריטר פון גריים
 לידה:  22 ביוני 1892 ביירוית, הקיסרות הגרמנית הקיסרות הגרמנית
 התאבד:  24 במאי 1945 (בגיל 52) זלצבורג, אזורי הכיבוש באוסטריה אוסטריה
 מקום קבורה:  זלצבורג 
 מדינה:  גרמניה 
 השתייכות:  הקיסרות הגרמנית הקיסרות הגרמנית   גרמניה הנאצית גרמניה הנאצית
 תקופת הפעילות:  1911–1918   1934 – 1945
 דרגה:   גנרל-פלדמרשל
 תפקידים בשירות
 מפקד דיוויזיית האוויר ה-5   מפקד קורפוס האוויר ה-5   מפקד צי האוויר השישי   מפקד הלופטוואפה
 פעולות ומבצעים
 מלחמת העולם הראשונה  מלחמת העולם השנייה הפלישה לפולין  המערכה בנורווגיה  הקרב על בריטניה  מבצע ברברוסה  קרב קורסק
 עיטורים
  פור לה מריט   צלב האבירים של צלב הברזל עם עלי אלון וחרבות   צלב הברזל דרגה ראשונה   צלב הברזל דרגה שנייה
 
רוברט ריטר פון גריים (בגרמנית: Robert Ritter von Greim;‏ 22 ביוני 1892 – 24 במאי 1945) היה גנרל-פלדמרשל גרמני, טייס ומפקדו האחרון של הלופטוואפה (חיל האוויר הגרמני) בזמן מלחמת העולם השנייה.
ביוגרפיה

פון גריים נולד ב-22 ביוני 1892 בביירוית שבבוואריה. במלחמת העולם הראשונה שירת כקצין תותחנים וב-1915 הועבר לחיל האוויר. בשנות המלחמה הפיל 28 מטוסים וזכה בעיטור פור לה מריט ובעיטור הבווארי הצבאי של מסדר מקס יוזף שהקנה לו תואר אבירות (Ritter) ורשות לשאת את התואר "von". כך הפך שמו מרוברט גריים לרוברט ריטר פון גריים.
לאחר המלחמה למד משפטים, ולאחר מכן התבקש על ידי ממשלת צ'יאנג קאי שק לבוא לסין ולעזור לבניית חיל האוויר הסיני. לאחר מספר שנים חזר לגרמניה וב-1933 נתבקש על ידי הרמן גרינג לעזור לבניית חיל האוויר הגרמני. בשנת 1934 נתמנה למפקד בית הספר לטיסה לאחר שעד אז התאמנו הטייסים הגרמנים בברית המועצות בחשאי היות שהסכם ורסאי אסר על גרמניה לבנות כוח אווירי.
במלחמת העולם השנייה פיקד תחילה על קורפוס האוויר ה-5, ומאז מאי 1943, לקראת קרב קורסק, פיקד על צי האוויר השישי של הלופטוואפה.
בסוף 1942 הופל בתוניס מטוסו של בנו הוברט שהיה טייס כמוהו בלופטוואפה. הוא נלקח בשבי ושהה במעצר כשבוי מלחמה בארצות הברית עד לסיום המלחמה. בקרב קורסק הצטיין בהפעלת הכח האווירי וזכה בעיטור צלב האבירים עם עלי אלון וחרבות.
ב-26 באפריל 1945, כשחלק גדול מברלין נכבש על ידי הצבא האדום התבקש פון גריים להגיע בדחיפות לבונקר של היטלר. הוא טס לברלין במטוס קטן דו-מושבי מסוג פיזלר ביחד עם ידידתו, הטייסת הנאצית הידועה האנה רייטש. בעת הנחיתה במסלול נחיתה מאולתר בטירגרטן נפגע המטוס מאש הרוסים ופון גריים נפגע ברגלו. רייטש השתלטה על הגה המטוס והצליחה להנחיתו.
היטלר קיבל בחמימות את פון גריים, העלה אותו לדרגת גנרל פלדמרשל ומינה אותו למפקד הלופטוואפה במקום גרינג שפוטר באשמת בגידה. השניים שהו בבונקר יומיים, במהלכם נתן להם היטלר כמוסות ציאניד אם ירצו להתאבד. כאשר שמע היטלר שהיינריך הימלר פתח במשא ומתן עם בנות הברית הוא הורה לרייטש ולפון גריים לטוס למפקדתו של קרל דניץ ולאסור שם את הימלר. ב-28 באפריל 1945 הם הצליחו להמריא תחת אפם של הרוסים שחשבו שזה מטוסו של היטלר המנסה להימלט.
ב-8 במאי 1945 הסגיר עצמו פון גריים לחיילים אמריקנים. הוא היה אמור להיות מוסגר לרוסים וכתוצאה מפחד מפני עינויים והוצאה להורג, הוא התאבד בבליעת כמוסת ציאניד בתא המעצר בזלצבורג ב-24 במאי 1945. מילותיו האחרונות היו: "אני מפקד הלופטוואפה בלי לופטוואפה".
לקריאה נוספת

ויליאם שיירר: עלייתו ונפילתו של הרייך השלישי, הוצאת שוקן, כרך ב', ע' 918, 1962.
רדיומוניטור טורקיה

לוגו רדיומוניטור טורקיה, מרץ 2022
רדיומוניטור טורקיה (בטורקית: Radiomonitor Türkiye) נודע בעבר בשם MusicTopTR הוא מצעד האיירפליי הטורקי הרשמי המורכב אך ורק מסינגלים בשפה הטורקית בטורקיה. המצעד הרשמי פורסם בהתחלה על ידי נילסן מיוזיק קונטרול בשם טורקיה טופ 20 (בטורקית: Türkçe Top 20) אך מפורסם כעת על ידי רדיומוניטור.
המצעד פורסם בעבר באתר האינטרנט של נילסן. במגזין בילבורד טורקיה השתמשו גם כן בנתונים של נילסן למצעד הסינגלים שלהם. במגזין בילבורד המשיכו לפרסם את מצעד השירים של טורקיה, המפרט באופן בלעדי שירים בשפה הטורקית באופן שבועי.
סטטיסטיקות

הסטטיסטיקות שלהלן מבוססות על המצעדים שפורסמו החל משנת 2010 ועד שנת 2020.
סטטיסטיקות > האמנים\יות בעלי המספר הרב ביותר של שירים בצמרת המצעד

גולשן – 8 שירים ("Bi' An Gel",‏ "Yeni Biri",‏‏ "Sözde Ayrılık",‏ "Yatcaz Kalkcaz Ordayım",‏ "Kardan Adam",‏ "İltimas",‏ "Bangır Bangır",‏ "Bir İhtimal Biliyorum")
סילה – 7 שירים
טרקאן – 6 שירים
האנדה ינר – 4 שירים
דריה אולו – 4 שירים
מוסטפא סנדל – 4 שירים
פרת גוטר – 4 שירים
מוסטפא ג'ג'לי – 4 שירים
אמרה איידן – 4 שירים
מוראט בוז – 4 שירים
ילין – 4 שירים
בוריי – 4 שירים
אמרה קאיה – 4 שירים
הדיסה – 3 שירים
טובא יורט – 3 שירים
זיינפ באסטיק – 3 שירים
זינט סאלי – 3 שירים
בנגו – 3 שירים
בטול דמיר – 3 שירים
האנדה אונסל – 3 שירים
מוראט דלקיליץ' – 3 שירים
גוקאן טורקמן – 3 שירים
מייבל מטיז – 3 שירים
אוגוסהן קוץ' – 3 שירים
סטטיסטיקות > האמנים\ות בעלי המספר הכולל הרב ביותר של שבועות בצמרת המצעד

גולשן – 60 שבועות
סילה – 37 שבועות
סטטיסטיקות > השירים בעלי המספר הכולל הרב ביותר של שבועות בצמרת המצעד

גולשן – "Bangır Bangır"‏ (13 שבועות)
גולשן – "Bir İhtimal Biliyorum"‏ (13 שבועות)
גולשן בשיתוף מוראט בוז – "İltimas"‏ (12 שבועות)
טרקאן – "Yolla"‏ (12 שבועות)
סילה – "Vaziyetler"‏ (11 שבועות)
בורקו גונש – "Oflaya Oflaya"‏ (11 שבועות)
אליינה טילקי בשיתוף אמרה קאראדומן – "Yalnız Çiçek"‏ (11 שבועות)
גוקאן טורקמן – "Bitmesin"‏ (10 שבועות)
סטטיסטיקות > הכי הרבה שבועות בצמרת המצעד

| שנה | אמנים | שירי פופ | שירי רוק | דואטים |
| --- | --- | --- | --- | --- |
| 2006 | דמט אקאלין (8) | דמט אקאלין – "Afedersin" ‏(7)  אמרה איידין – "Afili Yalnızlık" ‏(7) | אמרה איידין – "Afili Yalnızlık" ‏(7) | — |
| 2007 | סילה, מוסטפא סנדל & קנן דואולו (8) | סילה בשיתוף קנן דואולו – "...Dan Sonra" ‏‏(9) מוסטפא סנדל – "İndir" ‏(9) | גריפין – "Böyle Kahpedir Dünya" ‏(2) | סילה בשיתוף קנן דואולו – "...Dan Sonra" ‏‏(9) |
| 2008 | רפת אל רומן & יוסף גוניי (16) | רפת אל רומן & יוסף גוניי – "Aşk-ı Virane" ‏(16) | — | רפת אל רומן & יוסף גוניי – "Aşk-ı Virane" ‏(16) |
| 2009 | מוסטפא ג'ג'לי (13) | מוסטפא ג'ג'לי – "Limon Çiçekleri" ‏(10) | מאנגה – "Dünyanın Sonuna Doğmuşum" ‏(1) | גולבן ארגן & אוגוסהן קוץ' – "Giden Günlerim Oldu" ‏(6) |
| 2010 | סילה (13) | אוזן דוגולו בשיתוף סילה – "Alain Delon" ‏(8) | אמרה איידין – "Bu Yağmurlar" ‏(7) | אוזן דוגולו בשיתוף סילה – "Alain Delon" ‏(8) |
| 2011 | סילה (10) | פונדה עראר – "Sen ve Ben" ‏(8) | גוקצ'ה – "Tuttu Fırlattı" ‏(5) | גולבן ארגן & מוסטפא סנדל – "Şıkır Şıkır" ‏(3) |
| 2012 | גוקאן טורקמן (10) | גוקאן טורקמן – "Bitmesin" ‏(10) | אמרה איידן וגודן מוטלו – "Soğuk Odalar" ‏‏(7) | אמרה איידן וגודן מוטלו – "Soğuk Odalar" ‏‏(7) |
| 2013 | גולשן (14) | גולשן – "Yatcaz Kalkcaz Ordayım" ‏(8) | — | — |
| 2014 | גולשן, מוראט בוז & סילה (12) | גולשן & מוראט בוז – "İltimas" ‏(12) | — | גולשן & מוראט בוז – "İltimas" ‏(12) |
| 2015 | גולשן (13) | גולשן – "Bangır Bangır" ‏‏(13) | — | האנדה ינר & ולגה טאמוז – "Sebastian" ‏(3) |
| 2016 | איילה צ'ליק & בייזית אוזטורק (7) | איילה צ'ליק & בייזית אוזטורק – "Bağdat" ‏(7) | גרופ 27 & בירול נמולו – "Muhtemel Aşk" ‏(5) | איילה צ'ליק & בייזית אוזטורק – "Bağdat" ‏(7) |
| 2017 | טרקאן ‏(12) | דריה אולו – "Canavar" ‏(8) | — | מוראט דלקיליץ' בשיתוף אוגוסהן קוץ' – "Aşinayız" ‏‏(2) |
| 2018 | אליינה טילקי ‏(11) | אליינה טילקי בשיתוף אמרה קאראדומן – "Yalnız Çiçek" ‏(11) | — | אליינה טילקי בשיתוף אמרה קאראדומן – "Yalnız Çiçek" ‏(11) |
| 2019 | גולשן (13) | גולשן – "Bir İhtimal Biliyorum"‏ ‏‏(13) | — | מוסטפא סנדל וזיינפ באסטיק – "Mod"‏ (4) |
רשימות

טורקיה טופ 20 (2010–2019)
טורקיה טופ 20 (2020 ואילך)
הערות שוליים

↑  Nielsen Music Control - www.nielsenmusiccontrol.com, web.archive.org, ‏2007-06-23
↑  Radiomonitor Türkiye, Twitter
↑  Michael Cusson, Turkey Songs, Billboard, ‏2022-02-15 (באנגלית אמריקאית)
| מצעדי המוזיקה בטורקיה |
| --- | --- | --- |
| רדיומוניטור טורקיה | מוכר כ-MusicTopTR Official Chart / שירים בשפה הטורקית בלבד / מצעדי איירפליי / הוצאת נילסן מיוזיק קונטרול   2006 • 2007 • 2008 • 2009 • 2010–2019 • 2020 ואילך |  |
| טורקיה טופ 20 (בין-לאומי) | שירים בשפה זרה בלבד / הוצאת בילבורד טורקיה   לפני 2008 • 2008 • 2009 |  |
| טורקיה רוק טופ 20 | שירי רוק בשפה הטורקית בלבד / הוצאת בילבורד טורקיה   לפני 2008 • 2008 • 2009 |  |
| ערכים קשורים | בילבורד טורקיה |  |
הלוגו הקודם של המצעד (עד למרץ 2022).
רק בשביל לקבל חיבוק

"רק בשביל לקבל חיבוק" הוא שיר שהוקלט על ידי הלהקה הישראלית איפה הילד? ביחד עם הזמרת-יוצרת הישראלית איגי וקסמן מתוך האלבום של הלהקה, איפה הילד? (1996). הוא יצא לאור בדצמבר 1996, על ידי חברות התקליטים הד ארצי ועננה, כסינגל מתוך האלבום.
השיר הגיע למקום הראשון במצעד העברי השבועי של רשת ג'.
רקע וכתיבה

השיר נכתב, הולחן והופק על ידי חמי רודנר. "רק בשביל לקבל חיבוק" הופץ לאחר משבר שפקד את הלהקה. היא הקליטה את האלבום איפה הילד? עם גיטריסט חדש, שיף (שפריר) ערד, ועם שריג שחזר מלונדון. רוב השירים בכל זאת היו של רודנר, בהם "רק בשביל לקבל חיבוק", "עכשיו אני לא מוותר", "הולך רגל", "לאן לאן", ו"גלגל את החלום". בהפקה המוזיקלית של האלבום השתתפו חברי הלהקה ושי להב ממופע הארנבות של ד"ר קספר, שגם ניגן בהקלטות בקלידים שונים.
הופעה

במרוצת השנים ביצעה הלהקה ביחד עם וקסמן את "רק בשביל לקבל חיבוק" במספר הופעות.
בשנת 2015, לרגל 20 שנים ליציאת אלבום הבכורה של וקסמן, אדום (1995), בוצע השיר מחדש.
מיקומי שיא

|   ‏‏‏  מצעדים ודירוגים (1996–1997)> מדינה |   ‏‏‏  מצעדים ודירוגים (1996–1997)> מצעד |   ‏‏‏  מצעדים ודירוגים (1996–1997)> מיקום שיא |   ‏‏‏  מצעדים ודירוגים (1996–1997)>  |
| --- | --- | --- | --- |
|  ישראל | המצעד העברי השבועי של רשת ג' | 1 |  |
|   ‏‏‏  מצעדי סוף שנה (1997)> מדינה |   ‏‏‏  מצעדי סוף שנה (1997)> מצעד |   ‏‏‏  מצעדי סוף שנה (1997)> מיקום שיא |   ‏‏‏  מצעדי סוף שנה (1997)>  |
| --- | --- | --- | --- |
|  ישראל | המצעד העברי השנתי של רשת ג' | 23 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | דצמבר 1996 | תקליטור | הד ארצי • עננה |  |
הערות שוליים

1 2 3 4 5 6  ?איפה הילד – איפה הילד? (באנגלית), 1996, נבדק ב-2023-08-05
↑  רק בשביל לקבל חיבוק – פזמונט, באתר pizmonet.co.il
↑  רק בשביל לקבל חיבוק – איפה הילד בהופעה עם איגי וקסמן, נבדק ב-2023-08-05
↑  רק בשביל לקבל חיבוק – איגי וקסמן וחמי רודנר, נבדק ב-2023-08-05
| איגי וקסמן |
| --- | --- | --- |
| אלבומי אולפן | אדום • לא מחכה יותר לדוור • בעדינות • מסתובבים |  |
| ערכים קשורים | איפה הילד? • אשלי וקסמן בקשי (בת דודה) • חמי רודנר • ישי אדר • "היכל התהילה" • "יפה לך" |  |
| איגי וקסמן – סינגלים |
| --- | --- | --- |
| אדום | "תישא אותי לאשה" • "תהרוג אותי לאט" • "אדום" • "אין לי מה לומר לך" • "מאוד פרוע" • "פחד" • "יש לי חברה" |  |
| לא מחכה יותר לדוור | "לא מחכה יותר לדוור" • "בדרך למילווקי" • "קח את מה שיש בי" • "שיר הנגב" • "לעצום עיניים" • "תיפצע כשתרוץ אלי שוב" |  |
| בעדינות | "צופה בך" • "רק רגע" • "איש קטן למטה" • "עוד קצת" • "בעדינות" |  |
| מסתובבים | "תמיד אוהב תמיד נפגע" • "משחקת עם בובות" • "דולי פרטון" |  |
| סינגלים אחרים | "בטי בם" • "יש בו אש" • "רק בשביל לקבל חיבוק" • "יש עוד סיכוי" • "אורות וצללים" • "בוא איתי" • "הלכנו לאיבוד" • "הספוט עליי" • "כלום לא קרה" |  |
רוברט ריד (כדורסלן)

| --- | --- |
 לידה:  30 באוגוסט 1955 אטלנטה, ג'ורג'יה, ארצות הברית
 פטירה:  19 בפברואר 2024 (בגיל 68) יוסטון, טקסס, ארצות הברית
 עמדה:  סמול פורוורד
 גובה:  2.03 מטרים
 מספר:  33, 50
 מכללה:  אוניברסיטת סנט מרי
 דראפט:  בחירה מספר 40, 1977 יוסטון רוקטס
 קבוצות כשחקן
 1977–1982 1983–1988 1988–1989 1989 1989–1990 1990–1991 1991 1991–1992:  יוסטון רוקטס יוסטון רוקטס שארלוט הורנטס פורטלנד טרייל בלייזרס שארלוט הורנטס טלסה פאסט ברייקרס פילדלפיה 76' טריי-סיטיז צ'ינוק
רוברט קית' ריד (באנגלית: Robert Keith Reid;‏ 30 באוגוסט 1955 – 19 בפברואר 2024) היה כדורסלן אמריקאי, אשר שיחק באופן פעיל בין השנים 1977–1992. ממוצעיו הכוללים לאורך 13 עונותיו בליגת ה-NBA היו 11.4 נקודות, 4.5 ריבאונדים ו-2.7 אסיסטים למשחק.
קריירת משחק

ריד נולד באטלנטה שבג'ורג'יה, וגדל בעיר שרטס שעל יד סן אנטוניו בטקסס. בין השנים 1973–1977 למד באוניברסיטת סנט מרי אשר בסן אנטוניו, וב-4 עונותיו בקבוצת הכדורסל שלה קלע 13.8 נקודות ואסף 7.6 ריבאונדים בממוצע למשחק.
בדראפט ה-NBA‏ 1977 נבחר ריד על ידי יוסטון רוקטס, בבחירה ה-40. לאחר עונת רוקי חלשה, שימש ריד כשחקן חמישייה קבוע ביוסטון ב-4 העונות הבאות, במהלכן רשם ממוצעים של 13.3 נקודות, 6.4 ריבאונדים ו-3.6 אסיסטים למשחק. בעונת 1980/1981 קבע שיאי קריירה של 15.9 נקודות ו-7.1 ריבאונדים למשחק, וסייע לרוקטס להעפיל לגמר ה-NBA, לראשונה בתולדות המועדון. בסדרת הגמר היה ריד הקלעי השני של קבוצתו (אחרי מוזס מלון) עם 14.7 נקודות למשחק, אך יוסטון הפסידה לבוסטון סלטיקס, בתוצאה 2–4.
בקיץ 1982 פרש במפתיע ממשחק, בגיל 26 בלבד, אולם שנה לאחר מכן חזר לשחק עבור הרוקטס. בעונת 1985/1986 העפיל עם יוסטון פעם נוספת לגמר ה-NBA, בפעם השנייה בתולדותיה. בדומה לסדרת הגמר הקודמת בה השתתפה, גם בגמר 1986 גברו הסלטיקס על הרוקטס בתוצאה 2–4. לאורך הפלייאוף היה ריד הקלעי השלישי של קבוצתו (אחרי האקים אולאג'ואן ורלף סמפסון), עם ממוצע של 14.9 נקודות למשחק.
בקיץ 1988, לאחר 10 עונות ביוסטון, הועבר בטרייד לשארלוט הורנטס, לקראת עונת הבכורה של המועדון ב-NBA. באותה עונה היה אחד משחקניה המובילים, לצד קלי טריפיוקה ורקס צ'פמן, וקלע 14.7 נקודות בממוצע למשחק.
בין השנים 1989–1992 שיחק לתקופות קצרות עבור פורטלנד טרייל בלייזרס, שארלוט הורנטס ופילדלפיה 76' ב-NBA, וכן עבור "טלסה פאסט ברייקרס" ו"טריי-סיטי צ'ינוק" מליגת ה-CBA.
נפטר ב-19 בפברואר 2024.
הערות שוליים

↑  הסטטיסטיקות של ריד בליגת ה-NBA, באתר basketball-reference.com
1 2  ריד מקבל את ה-NBA באמונה שלמה, באתר וושינגטון פוסט, 23 בדצמבר 1983
↑  הסטטיסטיקות של ריד בליגת המכללות, באתר sports-reference.com
↑  רשימת הנבחרים בדראפט 1977, באתר basketball-reference.com
↑  סטטיסטיקות סדרת הגמר 1981, באתר basketball-reference.com
↑  הסטטיסטיקות של הרוקטס בעונת 1985/1986, באתר basketball-reference.com
↑  ריד נשלח בטרייד לשארלוט, באתר הניו יורק טיימס, 19 ביולי 1988
שיגור בהתרעה

שיגור בהתרעה הוא אסטרטגיה של מעצמה גרעינית לשגר את הנשק הגרעיני שלה כתגובה להתרעה על טילים שנורו לעברה החשודים כטילים גרעיניים. שיגור בהתרעה, כאשר מערכת ההתרעה אמינה מספיק וזמן התגובה של שיגור טילים קצר מספיק, הוא אמצעי לביצוע מכה שנייה כתגובה למכה ראשונה, ועל ידי כך להשיג השמדה הדדית מובטחת.
הסיכון בדוקטרינת שיגור בהתרעה הוא טעות טכנית או פירוש לא נכון של אמצעי חישה העשוי לצד החושש שהוא מותקף לכאורה לשגר את הנשק הגרעיני שלו אל היריב. היריב, בהנחה שהוא בעל יכולת מכה שנייה, בין אם באמצעות שיגור בהתרעה ובין אם באמצעים אחרים כצוללות טילים בליסטיים, צפוי לתקוף בחזרה וכאשר שורר מצב אסטרטגי של השמדה ההדית מובטחת שני הצדדים יושמדו.
מקרה מפורסם של כמעט טעות כזו הוא החלטתו של סטניסלב פטרוב ב־26 בספטמבר 1983 שהיה קצין תורן בבונקר "סרפוחוב־15" שליד מוסקבה, בו שכן מרכז הבקרה של מערכת ההתרעה המוקדמת מפני מתקפת טילים, או בשם הקוד שלה, "אוקו" (עין), שלא לשגר לנוכח התרעה. בדיעבד התברר כי הכשל הטכני שהוביל להתרעות השווא, נבע ממערך נדיר של השתקפות אור השמש על עננים גבוהים יחד עם מסלולי מולניה של הלוויינים. התקלה תוקנה מאוחר יותר, באמצעות לוויין בעל מסלול גאוסטציונרי שציר הסיבוב שלו זהה לזה של כדור הארץ, דבר שמקבע את מיקומו יחסית לכדור הארץ.
הערות שוליים

↑  archiewood, Molniya orbit, everything2, July 21, 2004.
↑  Allan Little, 'How I stopped nuclear war', BBC News, October 21, 1998
רפואה מסורתית של יוצאי אתיופיה בישראל

בישראל קיימת קהילה אתיופית גדולה המשמרת על תרבותה ומנהגיה הייחודיים. קהילת יהודי אתיופיה מונה כיום כמאה ועשרים אלף נפש, כשליש מהם ילידי הארץ. רבים מבני הקהילה האתיופית עדיין אוחזים בשימור אורח חייהם המסורתי. דבר זה בא לידי ביטוי בין היתר בשימוש בשיטות רפואיות מסורתיות כפי שהיו מקובלים בארץ מוצאם.
באתיופיה נהוגות מספר שיטות ריפוי הכוללות מרכיבים המוכרים גם בתרבויות מסורתיות אחרות, לדוגמה הקזת דם,כוויות, קטורת ושימוש בסממני מרפא שונים הניתנים בהתאם לאבחון המחלה. מקצת שיטות הריפוי נמצאות בשימוש בקרב מרפאים מסורתיים ואנשים המומחים לכך הפועלים בקהילה. אך רוב שיטות הריפוי מוכרות גם לכלל האוכלוסייה, אשר עושה בהן שימוש גם כיום, לאחר העלייה ארצה.
סוגי מרפאים

באתיופיה כמו גם בישראל,  פועלים מספר מרפאים מסורתיים, אשר לכל אחד מהם ישנה התמחות מיוחדת משלו. האמונה הרווחת היא שהמיומנות ברפואה המסורתית והיכולות הניתנות למרפא הן מידי האל, ושידע זה עובר מאב לבן מדורי דורות. הספרות מציינת מספר מרפאים מסורתיים, כאשר לכל אחד מהם סוג התמחות משלו, והם: אַווֹקִי, טֶנְקְווּאַי- מרפאים המטפלים באמצעות מאגיה וסממני מרפא; בַּלֶזַאר- מתמחה בטיפול בזאר; דֶבֶּתֶרַה- מתמחה באבחון וריפוי מחלות באמצעות כתבי קודש, סממני מרפא וספרי ריפוי שונים; אַלֶקַה- תואר כבוד המצורף בדרך כלל לשמו הפרטי של אדם מלומד במיוחד בתחום החילוני או הרפואה הטבעית; ווֹגְשַה- מרפא המתמחה בחבלות גוף, מעין כירורג; אַוַולַג' – מיילדת מסורתית; אַנְקַרקוֹרַץ - כורת ענבל.
שיטות ריפוי

ברוב ריכוזי האוכלוסייה של יוצאי אתיופיה, מתגוררים מרפאים מסורתיים שפועלים בקרב הקהילה. ישנם מרפאים בעלי שם, המוכרים לכלל הקהילה האתיופית בארץ ואליהם מגיעים אנשים מכל רחבי הארץ, וישנם מרפאים מקומיים, הפועלים יותר בקרב הקהילה המצומצמת של אותה עיר בה הם גרים.
שיטות הריפוי של המרפאים כוללים שילוב של רפואה מעשית ומאגית: נתינת "כִּתַאבּ"- קמעות לאנשים, תפילות וברכות ושימוש בספרות רפואית כמו "אַווּדֶה נֶגֶסְט" (Awdanagest); "אְצֶה דֶבְּדַבֵּה" (Etse Davdava) וספר התורה המכונה "אוֹרִית". יחד עם זאת קיים גם טיפול בהקזת דם, שימוש בריח קטורת ושתיית הקפה ("בּוּנַה"). פעמים שולחים המרפאים את המטופלים לרחיצה במים מרפאים וכן נותנים תרופות מסורתיות בהתאם לאבחון המחלה.
סממני מרפא

באתיופיה ידועים מאות סממני מרפא בשימוש שכיח, וחלק מהם עדיין בשימוש בישראל. מחקר שיטתי וחלוצי שתיעד את הרפואה המסורתית האתיופית בישראל בכלל וחומרי המרפא ושימושיהם הרפואיים בפרט פורסם בשנת תשע"ג על ידי דקלה דנינו וזהר עמר מאוניברסיטת בר-אילן. המחקר מבוסס על ראיונות של מאות מידענים, ובהם מרפאים מסורתיים וסקר שכלל כחמישים חנויות של סממני מרפא ותבלין אתיופיים, שמוכרים סממנים אלה ומהווים את עדות חיה ופעילה להמשך קיומה של הרפואה האתיופית. כמו כן, נאספו דגימות מכל סממני המרפא האתיופיים המצטרפים לאוסף השוואה ייחודי הנמצא במדור לתולדות הרפואה שבאוניברסיטת בר-אילן והמכיל מאות דגימות. מהסקר עולה שבישראל משתמשים יוצאי אתיופיה בכמאה חומרי מרפא, מרביתם מהצומח (85%) ומקצתם מן החי ובמינרלים. רוב סממני המרפא ניתנים לרכישה בחנויות תבלינים מיוחדות, חלקם אנדמיים לאתיופיה והם מיובאים לישראל. יחד עם זאת, ישנם צמחי רפואה שגדלו באתיופיה והם קיימים גם בפלורה של ישראל באזור ים המלח ובקעת הירדן המאופיינים באזור הפיטוגאוגרפי הסודני.
הערות שוליים

↑  http://www.ncbi.nlm.nih.gov/pmc/articles/PMC1303953/
↑  דקלה דנינו וזהר עמר, אתיופיה בישראל: רפואה ותרופות מסורתיות של קהילת יוצאי אתיופיה, הוצאת מכון בן  צבי והאוניברסיטה העברית, ירושלים, תשע"ג
↑  D.    Danino & Z. Amar, "Little Ethiopia: An Ethnopharmacological Study of the Ethiopian Community in Israel", International Journal of Ethiopian Studies, 4 (2009), pp. 104-134
שחרור סרביה, אלבניה ומונטנגרו (1918)

שחרור סרביה, אלבניה ומונטנגרו הייתה פעולה צבאית בבלקן בשבועות האחרונים של מלחמת העולם הראשונה. בין 29 בספטמבר להסכם שביתת הנשק ב-11 בנובמבר 1918, צבא בעלות הברית של המזרח שחרר את שלוש המדינות הללו מכיבוש מעצמות המרכז.